laion/Wikipedia-Exotic huggingface dataset:
მსოფლიოს V გუნდური ჩემპიონატი ჭადრაკში ვაჟთა შორის

12 - 20 ოქტომბერი 2001 ერევანი, სომხეთი. მეხუთე ჩემპიონატისათვის შეიცვალა ტურნირის მასპინძელი. ტურნირში მონაწილეობდნენ: 2000 წლის საჭადრაკო ოლიმპიადის პირველი სამი პრიზიორი (რუსეთი, გერმანია და უკრაინა), აზიის 1999 და პანამერიკის 2000 წლების ჩემპიონები - უზბეკეთი და კუბა. ევროპის 1999 წლის ვიცე-ჩემპიონი - უნგრეთი (ჩემპიონი - სომხეთის ნაკრები თამაშობდა მასპინძლის სტატუსით) და ორი მოწვეული გუნდი - ირანი და მაკედონია. ბრძოლა მეტად დაძაბული გამოდგა. პირველი ადგილისათვის სამი გუნდი: რუსეთი, სომხეთი და უკრაინა ებრძოდნენ ერთმანეთს. თავიდან სომხები დაწინაურდნენ. ორი ტურის შემდეგ ისინი ქულანახევრით უსწრებდნენ რუსებს და სამით - უკრაინელებს. მესამე-მეხუთე ტურებში ეს გუნდები რიგ-რიგობით ისვენებდნენ და ხუთი ტურის შემდეგ წინ 12 ქულით ისევ სომხები იყვნენ, 11-11 ჰქონდათ რუსებს და უკრაინელებს. სომხებს ალნათ მეტიც უნდა ჰქონოდათ, მაგრამ მეოთხე ტურში რუსების დამარცხების შემდეგ, მეხუთე ტურში თავად დამარცხდნენ გერმანელებთან. მეექვსე ტურში მდგომარეობა არ შეცვლილა. მეშვიდეში კი უკრაინელებმა და სომხებმა ვერ შესძლეს მაკედონიელების და უზბეკების დამარცხება და რუსები დაწინაურდნენ. დიდი მნიშვნელობა ჰქონდა მერვე ტურის მატჩს სომხეთისა და უკრაინის გუნდებს შორის. პონომარიოვის გამარჯვებამ ვაჰანიანთან წარმატება უკრაინელებს მოუტანა. ბოლო ტურის წინ რუსებს 19,5, უკრაინელებს - 19 და სომხებს - 18,5 ქულა ჰქონდათ. რუსები უკრაინელებს ხვდებოდნენ, ხოლო სომხები - უნგრელებს. სომხებმა დაძაბულობას ვერ გაუძლეს და დამარცხდნენ. უკრაინელებმა კი ისევ პონომარიოვის გამარჯვების წყალობით (მან დრეევი დაამარცხა) შესძლეს რუსების დამარცხება და ჩემპიონის წოდების მოპოვება.  უკრაინა ვასილი ივანჩუკი 4 (+1=6-0), რუსლან პონომარიოვი 5,5 (+4=3-0), ვლადიმერ ბაკლანი 3 (+1=4-1), ვიაჩესლავ ეინგორნი 4 (+3=2-0), ოლეგ რომანიშინი 2,5 (+1=3-0), ვადიმ მალაჰატკო 2,5 (+2=1-0).  რუსეთი პიოტრ სვიდლერი 4,5 (+2=5-1), ალექსეი დრეევი 3,5 (+2=3-1), ალექსანდრე გრიშუკი 3 (+1=4-0), სერგეი რუბლევსკი 4,5 (+4=1-0), კოსტანტინ საკაევი 3,5 (+3=1-1), ალექსანდრე მოტილიოვი 2(+1=2-0).  სომხეთი ვლადიმერ აკოფიანი 5 (+3=4-0), რაფაელ ვაჰანიანი 4,5 (+4=1-1), სმბატ ლპუტიანი 4 (+4=0-3), კარენ ასრიანი 1,5 (+0=3-0), აშოტ ანატასიანი 2,5 (+2=1-2), არტაშეს მინასიანი 2,5 (+1=3-0).
მსოფლიოს VI გუნდური ჩემპიონატი ჭადრაკში ვაჟთა შორის

31 ოქტომბერი - 1 ნოემბერი 2005 ბეერ-შევა, ისრაელი. ბეერ-შევაში გამართულ მსოფლიოს ჩემპიონატში მონაწილეობდნენ 2000 წლის ვაჟთა საჭდრაკო ოლიმპიადის პირველი სამი პრიზიორი (უკრაინა, რუსეთი, სომხეთი) და ქალთა ოლიმპიადის გამარჯვებული - ჩინეთის ნაკრები. აზიის და პანამერიკის 2003 წლის ჩემპიონები - ჩინეთის და კუბის გუნდი. ევროპის 2003 წლის ჩემპიონატის მესამე პრიზიორი - საქართველოს ნაკრები (პირველი ორი პრიზიორი, რუსეთის და ისრაელის გუნდები ისედაც მონაწილეობდნენ ტურნირში), მასპინძელი ისრაელის გუნდი და სპეციალურად მოწვეული აშშ-ს ნაკრები. ჩემპიონობისათვის ბრძოლაში მხოლოდ ორი გუნდი, რუსეთის და ჩინეთის ნაკრებები მონაწილეობდნენ. რუსები მატჩს მატჩზე იგებდნენ, მაგრამ ჩინელები ამას უფრო დიდი ანგარიშით ახერხებდნენ და ლიდერობდნენ კიდეც. მერვე ტურის წინ ჩინელებს 19,5 ქულა ჰქონდათ, რუსებს - 15,5. კიდევ უფრო უკან იყვნენ სომხები და უკრაინელები. სენსაცია ახლოს იყო, მაგრამ ჩინელებმა ვეღრ გაუძლეს. მერვე ტურში ისინი მინიმალური ანგარიშით დამარცხდნენ სომხებთან. რუსებმა სამი ქულა აართვეს ჩინელ ქალებს და სხვაობა ორნახევარქულამდე შეამცირეს. ბოლო ტურში კი მათავარი მეტოქეები ერთმანეთს ხვდებოდნენ. ჩინელებს ჩემპიონობისათვის ერთი ქულა სჭირდებოდათ. თამაშის დაწყებიდან ოთხი საათის თავზე სიანგჟი ბუ ყაიმზე შეუთნხმდა სვიდლერს. საჭირო იყო კიდევ ერთი ყაიმი, მაგრამ მოროზოვიჩმა, გრიშუკმა და ბარეევმა სამი ქულა და ჩემპიონობა მოუტანეს თავის გუნდს. თავის შესაძებლობებზე სუსტად გამოვიდა საქართველოს ნაკრები, რომლის ღირსებასაც იცავდნენ: ზურაბ აზმაიფარაშვილი (+1=3-1), ბაადურ ჯობავა (+1=3-3), გია გიორგაძე (+0=3-0), ლევან ფანცულაია (+1=3-2), მიხეილ მჭედლიშვილი (+2=3-2) და მერაბ გაგუნაშვილი (+0=2-2).  რუსეთი პიოტრ სვიდლერი 5 (+3=4-0), ალექსეი დრეევი 1 (+0=2-1), ალექსანდრე გრიშუკი 4,5 (+3=3-1), ალექსანდრე მოროზევიჩი 5,5 (+4=3-0), ევგენი ბარეევი 5,5 (+5=1-0), სერგეი რუბლევსკი 0,5 (+0=1-1).  ჩინეთი სიანგჟი ბუ 5 (+3=4-1), ფენსიანგ ჭანი 3,5 (+2=3-1), ჰუა ნი 5 (+4=2-2), შონ ჭანი 5 (+4=2-1), იანჩო ჭოუ 2 (+2=0-0), ჩან ლიანი 1 (+1=0-0).  სომხეთი ლევონ არონიანი 5 (+2=6-0), ვლადიმერ აკოფიანი 4 (+1=6-0), კარენ ასრიანი 4,5 (+2=5-0), რაფაელ ვაჰანიანი 0,5(+0=1-1), სმბატ ლპუტიანი 2 (+1=2-0), აშოტ ანასტასიანი 2,5 (+1=31-).
კაუნასის რაიონი

კაუნასის რაიონი (ლიეტ. Kauno rajonas) — რაიონი ლიეტუვაში, კაუნასის მაზრაში. 3 ქალაქი – ეჟერელისი, გარლიავა და ვილკიაი; 10 დაბა – აკადემია, ბაბტაი, ჩეკიშკე, დომეიკავა, კაჩერგინე, კარმელავა, კულაუტუვა, ლაპესი, ვანჯეგალა და ზაპიშკისი; 370 სოფელი. მოსახლერობის რაოდენობა (2001): გარლიავა – 13 322 დომეიკავა – 4 704 აკადემია – 4 213 რაუდონდვარისი – 4 092 ნევერონისი – 3 083 კარმელავა – 2 886 ვილკიაი – 2 338 რინგაუდაი – 2 197 ეჟერელისი – 2 051 შლენავა– 1 796 ბაბტაი - 1 715 კულაუტუვა - 1 367 მასტაიჩიაი - 1 339 ლაპესი - 1 038 რაიონი მოიცავს 23 სამამასახლისოს: აკადემიის (ლიეტ. Akademijos seniūnija) ალშენაის (ლიეტ. Alšėnų seniūnija) ბაბტაის (ლიეტ. Babtų seniūnija) ვანჯიოგალოსის (ლიეტ. Vandžiogalos seniūnija) ვილკიაის (ლიეტ. Vilkijos seniūnija)) ვილკიიოისის სასოფლო (ლიეტ. Vilkijos apylinkių seniūnija) გარლიავას საქალაქო (ლიეტ. Garliavos seniūnija) გარლიავას სასოფლო (ლიეტ. Garliavos apylinkių seniūnija) დომეიკავას (ლიეტ. Domeikavos seniūnija) ზაპიშკისის (ლიეტ. Zapyškio seniūnija)) კაჩერგინეს (ლიეტ. Kačerginės seniūnija) კარმელავას (ლიეტ. Karmėlavos seniūnija) კულაუტუვა (ლიეტ. Kulautuvos seniūnija) ლაპესის (ლიეტ. Lapių seniūnija) ნევერონისის (ლიეტ. Neveronių seniūnija) რაუდონდვარისის (ლიეტ. Raudondvario seniūnija) რინგაუდაის (ლიეტ. Ringaudų seniūnija) როკაის (ლიეტ. Rokų seniūnija) სამილაის (ლიეტ. Samylų seniūnija) ტაურაკემეს (ლიეტ. Taurakiemio seniūnija) უჟლეჯიუს (ლიეტ. Užliedžių seniūnija), ჩეკიშკეს (ლიეტ. Čekiškės seniūnija) ეჟერელისის (ლიეტ. Ežerėlio seniūnija) კაუნასის რაიონის თვითმმართველობა დაარქივებული 2022-03-03 საიტზე Wayback Machine. ↑ 1.0 1.1 1.2 1.3 Visuotinė lietuvių enciklopedija <a href="https://wikidata.org/wiki/Track:Q76499581"></a>
მტრედი (მრავალმნიშვნელოვანი)

ტერმინით მტრედი შეიძლება აღნიშნული იყოს: მტრედი — თანავარსკვლავედი მტრედი — ფრინველი მტრედისებრთა ოჯახისა მშვიდობის მტრედი — მშვიდობის, კეთილდღეობის და ასევე, სული წმინდის სიმბოლო ქრისტიანულ რელიგიაში
ნიტრონაერთები

ნიტრონაერთები, ორგანული ნაერთები, რომლებიც მოლეკულაში შეიცავენ ნახშირბადის ატომებთან შეკავშირებულ ერთ ან რამდენიმე ნიტროჯგუფს NO 2 {\displaystyle {\ce {NO_2}}} . განასხვავებენ მონო-, დი-, ტრი- და პოლი ნიტრონაერთებს. ნიტრონაერთები შეიძლება იყოს ალიფატური (ნიტროპარაფინები და ნიტროოლეფინები), არომატული (ნიტროანილინი, ნიტრობენზოლი, ნიტროტოლუოლი, ნიტრონაფთალინი და სხვ.), ცხიმოვან-არომატული (მაგ., ფენილნიტრომეთანი, ნიტროსტიროლი). არომატული ნიტრონაერთები მოყვითალო სითხეები ან კრისტალური ნივთიერებებია, რომლებიც კარგად იხსნება ორგანულ გამხსნელებში, წყალში კი — ცუდად. მრეწველობაში მათ ღებულობენ არომატული ნაერთების ნიტვრისას. ალიფატურ ნიტრონაერთებს ღებულობენ პარაფინების აზოტმჟავათი ან აზოტის ჟანგეულებით ნიტვრისას. უმარტივესი მონონიტროპარაფინები დამახასიათებელი სუნის მქონე უფერული სითხეებია; ალიფატური ნიტრონაერთები ადვილად კონდენსირდება ალდეჰიდებსა და კეტონებთან ერთად და წარმოქმნის ნიტროსპირტებს, რომელთა დეჰიდრატაციის შედეგად წარმოიქმნება ნიტროოლეფინები. ამ რეაქციებს ფართოდ იყენებენ ლაბორატორიულ პრაქტიკაში. ნიტროპარაფინები კარგი გამხსნელია ორგანულ ნაერთებისა. ზოგიერთ ნიტროოლეფინს აქვს ინსექტიციდური, ფუნგიციდური თვისებები. პოლი-ნიტრონაერთები ძლიერ ფეთქებადი ნივთიერებებია (ტრინიტროტოლუოლი, ნიტროგლიცერინი და სხვ.). ქართული საბჭოთა ენციკლოპედია, ტ. 7, თბ., 1984. — გვ. 445.
სიუზენ ბოილი

სიუზენ მარგარეტ ბოილი (ინგლ. Susan Margaret Boyle; დ. 1 აპრილი, 1961) — შოტლანდიელი თვითნასწავლი მომღერალი. მან საერთაშორისო აღიარება მოიპოვა 2009 წელს ბრიტანულ სატელევიზიო გადაცემა Britain's Got Talent-ში წარმატების შედეგად. ბოილი ცნობილი გახდა სიმღერით „I Dreamed a Dream“ მიუზიკლ „საბრალონიდან“, რომელიც მან კონკურსის პირველ რაუნდში 2009 წლის 11 აპრილს შეასრულა. სიუზენ ბოილი შოუს ფინალში დამარცხდა მოცეკვავეთა ჯგუფ Diversity-სთან. სტუდიური ალბომები I Dreamed a Dream (2009) The Gift (2010) Someone to Watch Over Me (2011) Standing Ovation: The Greatest Songs from the Stage (2012) Home for Christmas (2013) Hope (2014) A Wonderful World (2016) ოფიციალური საიტი სიუზენ ბოილი AllMusic-ზე სიუზენ ბოილი საიტზე Curlie ↑ Susan Boyle. Allmusic. ციტირების თარიღი: 14 September 2009.
ლაზდიიაის რაიონი

ლაზდიიაის რაიონი (ლიეტ. Lazdijų rajonas) — რაიონი ლიეტუვის სამხრეთ-აღმოსავლეთით ალიტუსის მაზრაში. პოლონეთისა და ბელარუსის საზღვართან. ლაზდიიაის რაიონის თვითმმართველობის ადმინისტრაციული ცენტრია ქალაქი ლაზდიიაი. რაიონში ასევე მდებარეობს ქალაქი ვეისეიაი (ლიეტ. Veisiejai) და დაბები შეშტოკაი (ლიეტ. Šeštokai) და სეირიაი (ლიეტ. Seirijai). ფართობი 1 309 387 კმ2. რაიონში 150-ზე მეტი ტბაა. მათ უკავიათ 10 738,51 ჰა; უდიდესია დუსია (ლიეტ. Dusia, 2 337 ჰა), მეტელისი (ლიეტ. Metelys, 1 299 ჰა), სეირიისი (ლიეტ. Seirijis, 503 ჰა). ლაზდიიაის რაიონის თვითმმართველობა მოიცავს 14 სამამასახლისოს: ბუდვეიეჩიოს (ლიეტ. Budviečio seniūnija) ვეისეიაის საქალაქო (ლიეტ. Veisiejų miesto seniūnija) ვეისეიაის სასოფლო (ლიეტ. Veisiejų apylinkių seniūnija, Вейсеяй), კაპჩიამესის (ლიეტ. Kapčiamiesčio seniūnija), კროსნოსის (ლიეტ. Krosnos seniūnija), კუჩიუნაის (ლიეტ. Kučiūnų seniūnija), ლაზდიიაის (ლიეტ. Lazdijų seniūnija), ლაზდიიაის საქალაქო (ლიეტ. Lazdijų miesto seniūnija), ნორაგელიაის (ლიეტ. Noragėlių seniūnija), სეირიიაის (ლიეტ. Seirijų seniūnija), ტეიზიიაის (ლიეტ. Teizų seniūnija), შეშტოკაის (ლიეტ. Šeštokų seniūnija), შლავანტაის (ლიეტ. Šlavantų seniūnija, Авиженай), შვიანტეჟერიოს (ლიეტ. Šventežerio seniūnija), ლაზდიიაის რაიონის თვითმმართველობა[მკვდარი ბმული] ↑ 1.0 1.1 1.2 1.3 Visuotinė lietuvių enciklopedija <a href="https://wikidata.org/wiki/Track:Q76499581"></a>
Songs from the Mirror

Songs from the Mirror (1993) — მუსიკოს და ვოკალისტ ფიშის მესამე სოლო-ალბომი. მასში შეტანილია ფიშის საყვარელი სიმღერების საკუთარი ვერსიები. მეორე მხრივ, ეს არ არის უბრალოდ საყვარელი სიმღერების კომპილაციური ალბომი, დისკი კარგად გვიჩვენებს, თუ რომელმა მუსიკოსებმა იქონიეს უდიდესი გავლენა ფიშზე. მათ შორის არიან პინკ ფლოიდი, ჯენესისი, დევიდ ბოუი, მუდი ბლუზი და სხვები. ალბომის სათაური გადმოსცემს მოგონებებს იმ პერიოდზე, როდესაც ფიში ცდილობდა თავისი მუსიკალური კერპები განესახიერებინა სარკის წინ. თავდაპირველად ასეთი ალბომის ჩაწერა ფიშს ჯერ კიდევ Marillion-ში ყოფნის დროს სურდა, მაგრამ ჯგუფმა უარი თქვა ამ იდეაზე. თავდაპირველად ლეიბლმა Polydor არ მოიწონა გარეკანის იდეა, მაგრამ იძულებული გახდა, დათანხმებოდა მუსიკოსს, რადგან მან კონტრაქტით გათვალისწინებული ვალდებულება შეასრულა. თუმცა, 2008 წლისათვის Songs from the Mirror ჯერ კიდევ იყო ფიშის უკანასკნელი ალბომი, გამოცემული ასეთ მსხვილ ლეიბლზე. საკონცერტო ტურნე, რომელიც ალბომის გამოცემას მოჰყვა, უფრო ხანგრძლივი გამოდგა, ვიდრე წინა ტურნე, ჩატარებული ალბომის Internal Exile მხარდასაჭერად. საკონცერტო გამოსვლები ჩაიწერა დისკისათვის Sushi (1994). 1998 წელს ფიშმა კონტრაქტი დადო ლეიბლთან Roadrunner Records. Songs from the Mirror გამოიცა ამ ლეიბლზე განახლებული სახით. „Jeepster“ ამოღებული იქნა სიიდან და ალბომს დაემატა „The Seeker“ (The Who) და „Time and A Word“ Yes. Question – 06:41 (The Moody Blues, ალბომი A Question of Balance, 1970) Boston Tea Party – 04:22 (Sensational Alex Harvey Band, ალბომი SAHB Stories, 1976) Fearless – 06:15 (პინკ ფლოიდი, ალბომი Meddle, 1971) Apeman – 05:57 (The Kinks, ალბომი Lola versus Powerman and the Moneygoround, Part One, 1970) Hold Your Head Up – 03:47 (Argent, ალბომი All Together Now, 1972) Solo – 04:46 (სენდი დენი, ალბომი Like an Old Fashioned Waltz, 1974) I Know What I Like (In Your Wardrobe) – 04:17 (ჯენესისი, ალბომი Selling England by the Pound, 1973) Jeepster – 04:10 (T-Rex, ალბომი Electric Warrior, 1971) არ იქნა შეტანილი მეორე გამოცემაში Five Years – 05:19 (დეივიდ ბოუი, ალბომი The Rise and Fall of Ziggy Stardust and the Spiders from Mars, 1972) ინფორმაცია ფიშის ოფიციალურ საიტზე დაარქივებული 2009-04-30 საიტზე Wayback Machine. ფიშის კომენტარები დაარქივებული 2010-01-01 საიტზე Wayback Machine. ↑ Mawer, Sharon. (2011 [უკანასკნელი განახლება])Songs from the Mirror - Fish | AllMusic. allmusic.com. ციტირების თარიღი: 3 აგვისტო 2011.
პონი

პონი (ინგლ. pony) — ტანად პატარა (სიმაღლით 80-140 სმ) ცხენი, რომელიც გამოყვანილია ბრიტანეთის (მათ შორის შეტლენდის, ჰებრიდის, ირლანდიის და სხვა), ისლანდიის, კორსიკის, სიცილიის, გოტლანდის, ჰოკაიდოს (იაპონია) კუნძულებზე. არსებობს დაახლოებით 20-მდე ჯიში. პონს იყენებდნენ წვრილ-გლეხურ მეურნეობაში სხვადასხვა სამუშაოების შესასრულებლად, მაღაროებში. მთის ბილიკებიან გზებზე ტვირთის გადასიდად, ქალაქში პროდუქტების დასატარებლად და სხვა. ამჟამად მათ ძირითადად იყენებენ პარკებსა და ბაღებში ბავშვების გასასეირნებლად. ზოგ ქვეყანაში გამოჰყავთ პონის სპეციალური საჯდომი და შესაბმელი ჯიშები. ქართული საბჭოთა ენციკლოპედია, ტ. 8, თბ., 1984. — გვ. 157.
Field of Crows

Field of Crows (2003) — მუსიკოს და ვოკალისტ ფიშის მერვე სოლო-ალბომი. იგი გამოიცა ფიშის საკუთარ ლეიბლზე Chocolate Frog Records. ალბომის გაფორმება ახლოს არის ვინსენტ ვან გოგის ნახატებთან. The Field (დიკი,უოტსონი) – 8:42 Moving Targets (დიკი,უოტსონი,დუგედი) – 5:46 The Rookie (დიკი,უოტსონი) – 5:35 Zoo Class (დიკი,უოტსონი,დუგედი) – 5:23 The Lost Plot (დიკი,ტარელი) – 5:10 Old Crow (დიკი,უოტსონი,დუგედი) – 5:20 Numbers (დიკი,უოტსონი,აშერი) – 5:36 Exit Wound (დიკი,უოტსონი) – 5:55 Innocent Party (დიკი,უოტსონი,დუგედი) – 7:37 Shot The Craw (დიკი,უოტსონი,დუგედი) – 6:00 Scattering Crows (Still Time) (დიკი,უოტსონი,ტარელი,დუგედი) – 5:05 ფიშის დისკოგრაფია. fish-thecompany.com. დაარქივებულია ორიგინალიდან — 2012-01-02. ციტირების თარიღი: 2012-09-25. ↑ Couture, François. (2011 [last update])Field of Crows - Fish | AllMusic. allmusic.com. ციტირების თარიღი: 3 August 2011.
პონტოური მუხა

პონტოური მუხა (Quercus pontica) — მაღალი ბუჩქი ან პატარა ხე (5-7, იშვიათად 10-12 მ სიმაღლისა) წიფლისებრთა ოჯახისა. გავრცელებულია მცირე აზიაში, პონტოს ქედზე და დასავლეთ საქართველოში (აფხაზეთი, სვანეთი, სამეგრელო, გურია და აჭარა). იზრდება ზღვის დონიდან 800 (1200) - 2200 მ სიმაღლეზე, კირქვიან კლდეებსა და თიხნარ ნიადაგებზე. ზოგჯერ ქმნის წმინდა კორომს. ხშირად ქვეტყეში ერევა ცირცელი, მედვედევის არყი, მარადმწვანე ბუჩქები. სინათლის მოყვარულია. ღერო ხშირად გართხმულია. ზამთრის მკაცრი პირობების გადატანა უხდება თოვლის მძლავრი საფრის ქვეშ. ყინვაგამძლეა, ნორჩი ყლორტები ზრდას ამთავრებს გაზაფხულზე და ყინვამდე ასწრებს გამერქნებას. ნაყოფმსხმოიარობს ცუდად და იშვიათად. რკო ხშირად დამწიფებას ვერ ასწრებს, ამიტომ აღმოცენების უნარი არ აქვს. მიწაზე გართხმული ტოტები ბევრ ადგილზე ფესვიანდება და ქმნის გაუვალ რაყას. მერქანი მაგარი აქვს. დეკორატიულია. გაგნიძე რ., ქართული საბჭოთა ენციკლოპედია, ტ. 8, თბ., 1984. — გვ. 159.
პორტალი (არქიტექტურა)

პორტალი (გერმ. Portal < ლიეტ. porta — შესასვლელი, ჭიშკარი) — არქიტექტურულად გაფორმებული ღიობი, რომელიც მეტწილად შენობაში შესვლელად არის გამოყენებული. ძვ. ეგვიპტისა და ანტიკური ხანის ხუროთმოძღვრებისათვის დამახასიათებელია ბრტყელი კოჭით გადახურული პორტალი; ძველი მესოპოტამიისათვის — თაღოვანი, ახლო და შუა აღმოსავლეთისათვის — პორტალი-პეშტაკი. XII საუკუნიდან რომანულ, გოთიკურ და ძველ რუსულ არქიტექტურაში გავრცელდა თაღოვანი, ე. წ. პერსპექტიული, პორტალი რენენსანსული და ბაროკოული პორტალები დამუშავებული იყო სვეტებითა და პილასტრებით, რომლებსაც ეყრდნობოდა ანტაბლემენტი ან ფრონტონი. ქართული საბჭოთა ენციკლოპედია, ტ. 8, თბ., 1984. — გვ. 163.
მტრედისნაირნი

მტრედისნაირნი (ლათ. Columbiformes) — ფრინველთა რიგი. ტანად პატარა (გვრიტი, მასა 30 გრამი), საშუალო (უმეტესად) და დიდი (გვირგვინოსანი მტრედი), მასა 3 კგ, სხეულის სიგრძე 80 სმ-მდე) ფრინველებია. მტრედისნაირნი ფართოდ არიან გავრცელებული ზომიერ და ტროპიკულ სარტყელებში. მოიცავს 1 (ან 2) ოჯახის (მტრედისებრნი და დრონტისებრნი, მაგრამ ამ უკანასკნელის სტატუსი საკამათოა; უმთავრესად ითვლება ქვეოჯახად) 44 გვარის 300-მდე სახეობას, რომელთაგან 6 ამომწყდარია. საქართველოში 4 სახეობაა: გარეული მტრედი (ლათ. Columba livia), გვიძინი (ლათ. Columba oenas), ქედანი (ლათ. Columba palumbus) და გვრიტი (ლათ. Streptopelia turtur). მტრედისნაირნი დღის, უმთავრესად მეხური (იშვიათად ნიადაგური) ფრინველებია. ბინადრობენ ფოთლოვან, უფრო იშვიათად წიწვოვან ტყეებში, მთებში, ღია და კულტურულ (ანთროპომორფულ) ლანდშაფტში. მონოგამებია. ახასიათებს წელიწადში 2 (იშვიათად 4-5) კვერცხდება. დედალი დებს 1-2 კვერცხს. ინკუბაცია გრძელდება 14-30 დღე-ღამე. დედალი კვებავს მართვებს ჩიცახვის ეპითელიუმის თეთრი გამონაყოფით, ე.წ. „ჩიტის რძით“. იკვებებიან მცენარეული საკვებით, მოლუსკების ნიჟარებით. მრავალი სახეობა სპორტული ნადირობის ობიექტია. საჭიროებენ წყალს. ქართული საბჭოთა ენციკლოპედია, ტ. 7, თბ., 1984. — გვ. 187. ↑ მტრედისნაირნი (TSN 177038). ინტეგრაციული ტაქსონომიის საინფორმაციო სისტემა.
Early Stages

Early Stages (Official Bootleg Box Set 1982-1987) — ბრიტანული ნეო-პროგრესული როკ-ჯგუფ Marillion-ის საკონცერტო ალბომების კრებული, გამოცემული 2008 წელს. იგი მთლიანად ეძღვნება ჯგუფში ფიშის ლიდერობის პერიოდს. ჩანაწერები შესრულდა BBC-ს მიერ და წარმოადგენს უნიკალური საკონცერტო გამოსვლების კოლექციას. კრებულს თან ახლავს მხატვარ მარკ უილკინსონის ორიგინალური გრაფიკა, რომლითაც მან სახელი გაუთქვა Marillion-ის პირველ ალბომებს. კრებული გამოიცა როგორც კომპაქტ-დისკებზე, ასევე ჩამოსატვირთი ფაილების სახით. ინფორმაცია ალბომზე ჯგუფის ოფიციალური საიტიდან დაარქივებული 2009-05-25 საიტზე Wayback Machine. ↑ allmusic ((( Early Stages: The Official Bootleg Box Set 1982-1987 > Overview ))). www.allmusic.com. ციტირების თარიღი: 2010-01-02.
სიმღერა ჰილდებრანდზე

სიმღერა ჰილდებრანდზე (გერმ. Das Hildebrandslied) — ძველი გერმანული საგმირო ეპოსი. შემონახულია მისი ერთი ფრაგმენტი. მასში მოთხრობილია სამშობლოდან გაძევებული ჰილდებრანდის უკან დაბრუნება 30 წლის შემდეგ და ბრძოლა ჰადუბრანდთან (თავის ვაჟთან), რომელმაც არ დაუჯერა ჰილდებრანდს, რომ მამა იყო მისი. თუ როგორ მთავრდება ეს ბრძოლა არაა შემონახული. ხელნაწერი აღმოჩენილია ფულდაში და განეკუთვნება IX საუკუნეს. ნაწარმოებში მოთხრობილი ამბები განეკუთვნება ხალხთა დიდი გადასახლების პერიოდს. Текст песни и аудиоматериал (на нем.) დაარქივებული 2005-09-04 საიტზე Wayback Machine. Манускрипт песни Универсальная энциклопедия: статья «Песнь о Хильдебранде»[მკვდარი ბმული]
ჩურჩხელა

ჩურჩხელა, ჯანჯუხა — ქართული ტკბილეული, ნიგვზის ან თხილის ნატეხები, ამოვლებული თათარაში (ყურძნის წვენისგან დამზადებული ტკბილი ფაფა). საქართველოში ფართოდაა გავრცელებული. განსაკუთრებით გამოიყენება საახალწლო და სხვა სადღესასწაულო დღეებში. არსებობს ჩურჩხლის მომზადების რამდენიმე წესი. აღმოსავლეთ საქართველოში თათარას ხორბლის ფქვილს ურევენ კონსისტენციის მისაღებად და მასში თოკზე აცმულ ნიგოზს (ან ჩირს) ავლებენ. დასავლეთ საქართველოში სიმინდის ფქვილსა და თხილს იყენებენ, ხოლო თათარას ფელამუშს უწოდებენ. Goldstein, Darra (1999). The Georgian Feast: The Vibrant Culture and Savory Food of the Republic of Georgia. University of California Press. p. 210. Roufs, Timothy G.; Roufs, Kathleen Smyth (2014). Sweet Treats around the World: An Encyclopedia of Food and Culture. ABC-CLIO. p. 140. Churchkhela[მკვდარი ბმული] langet.ru
ევროვიზიის სიმღერის კონკურსის გამარჯვებულები

ევროვიზიის სიმღერის კონკურსის ჩატარების განმავლობაში, 1956 წლიდან შეჯიბრის გამარჯვებულები ხდებოდნენ მონაწილეები 23 ქვეყნიდან. 1969 წელს გამარჯვებული გახდა 4 ქვეყანა. http://www.esctoday.com http://www.eurovision.tv
მოლეტაის რაიონი

მოლეტის რაიონი (ლიეტ. Molėtų rajonas) — რაიონი ჩრდილო-აღმოსავლეთ ლიეტუვაში, უტენის მაზრაში. რაიონშია: 1 ქალაქი – მოლეტაი 5 დაბა – ალანტა, ბალნინკაი, დუბინგიაი, გედრაიჩიაი, იონიშკისი; 928 სოფელი. მოსახლეობის რაოდენობა (2001): მოლეტაი – 7 221 გედრაიჩიაი– 778 ნაუიასოდისი – 660 სუგინჩიაი – 494 ბალნინკაი – 470 ალანტა – 464 ტოლეიაი – 444 ვიდენიშკიაი – 415 იონიშკისი – 325 ინტურკე – 324 რაიონი მოიცავს 11 სამამასახლისოს: ალანტის (ლიეტ. Alantos seniūnija; Аланта) ბალნინკაის (ლიეტ. Balninkų seniūnija; Балнинкай) ჩიულენის(ლიეტ. Čiulėnų seniūnija; Толейай) დუბინგიაის (ლიეტ. Dubingių seniūnija; Дубингяй) გედრაიჩიაის(ლიეტ. Giedraičių seniūnija; Гедрайчяй) ინტურკის (ლიეტ. Inturkės seniūnija; Интурке) იონიშკისის(ლიეტ. Joniškio seniūnija; Ионишкис) ლუოკესის(ლიეტ. Luokesos seniūnija; Молетай) მინდუნაის (ლიეტ. Mindūnų seniūnija; Миндунай) სუგინჩიაის(ლიეტ. Suginčių seniūnija; Сугинчяй) ვიდენიშკიაის(ლიეტ. Videniškių seniūnija; Виденишкяй) ↑ 1.0 1.1 1.2 1.3 1.4 Visuotinė lietuvių enciklopedija <a href="https://wikidata.org/wiki/Track:Q76499581"></a>
მქირდავა

მქირდავა (ლათ. Hippolais) — ფრინველთა გვარი ბეღურასნაირთა რიგისა. გავრცელებულია ევროპაში, აზიასა და აფრიკაში. პატარ-პატარა ზომის ფრინველებია. ბინადრობენ ფოთლოვან ტყეებსა და პარკებში, ხშირ ბუჩქნარებში, ტყისპირებში, უდაბნოებში, მთების კალთებზე, ველებსა და ჭალებში, ბუდეს იკეთებენ ხეზე, ბუჩქსა და მიწაზე. დედალი 4-6 კვერცხს დებს, კრუხობა 2 კვირამდე გრძელდება. იკვებებიან წვრილი მწერებითა და მათი მატლებით, კენკრით. მქირდავებიდან საქართველოში ბუდობს ერთი — დიდი ბუტბუტა (ლათ. Hippolais pallida), რომელიც ზამთარს აფრიკაში ატარებს. ჟორდანია რ., ქართული საბჭოთა ენციკლოპედია, ტ. 7, თბ., 1984. — გვ. 235.
კასანდრა ნოვა

კასანდრა ნოვა — იქს-ადამიანების გამოგონილი მტერი Marvel Comics-ის მსოფლიოდან. შექმნილია მწერალი გრანტ მორისონისა და მხატვარი ფრანკ ქიტელის მიერ. პირველად გამოჩნდა ახალი იქს-ადამიანების 114-ე ნომერში (2001 წლის ივლისი). კასანდრა ნოვა ’მუმუდრაია’, უსხეული პარაზიტი ასტრალური სამყაროდან. მუმუდრაი ცოცხალი ემოციური ენერგიის სახით არსებობს. კასანდრა ნოვამ სიცოცხლე ჩარლზ იქსევიერთან ერთად დაიწყო. საკუთარი სხეულის შესაქმნელად მან ჯერ კიდევ არ დაბადებული ქსავიეს დეენემი გამოიყენა, ამგვარად გახდა მისი ’და’, ტყუპის ცალი. პროფესორი ტელეპათიური ძალების ფართო სპექტს ფლობს, სწორედ ამიტომ, კასანდრამაც შეიძინა გონებრივი შესაძლებლობები, აგრეთვე საშვილოსნოდან გასვლისა და სხეულის შექმნის უნარი. კასანდრა ნოვა ქსავიეს იდეოლოგიური ბნელი აჩრდილია, რომელსაც ნგრევისა და გენოციდისაკენ აქვს მიდრეკილება. სწორედ ნოვამ უბრძანა მცველების არმიას გენოშას 16 მილიონამდე მუტანტის განადგურება. 2009 წელს, კასანდრა ნოვამ IGN-ის კომიქსების ყველა დროის 100 საუკეთესო ბოროტმოქმედს შორის 50-ე ადგილი დაიკავა. კასანდრა ნოვა Marvel-ის სამყაროს ვიკიში
სპექტროჰელიოსკოპი

სპექტროჰელიოსკოპი — სპექტრული ასტრონომიული ხელსაწყო; იყენებენ მონოქრომატულ სხივებში მზეზე დასაკვირვებლად; სპექტროსკოპ-მონოქრომატორი, რომლის შესასვლელი ჭვრიტის სიბრტყეზე სარკე ან გრძელფოკუსიანი ობიექტივი აგეგმილებს მზის გამოსახულებას, თვით ჭვრიტე ამოკვეთს ამ გამოსახულების ნაწილს, გამოსაკვლევი ჭვრიტე კი გამოყოფს რომელიმე სპექტრულ ხაზს. ჭვრიტეების სწრაფი სინქრონული რხევითი მოძრაობისას ჩანს ამ ხაზში გამომსხივებელი მზის აქტიური წარმონაქმნები: ბოჭკოები, ფლოკულები, პროტუბერანცები და სხვა. სპექტროჰელიოსკოპის აგება პირველად სცადეს 1891 წლს ა. დელანდრმა და ჯ. ჰეილმა.
მყივანი არწივი

მყივანი არწივი (Aquila clanga), ფრინველი შავარდნისნაირთა რიგისა. გავრცელებულია ევროპასა და აზიაში. საქართველოში გვხვდება მიმოფრენისას (მარტ-აპრილისა და ოქტომბერ-ნოემბერში). ბინადრობს ტყეში და ველ-მინდვრებზე. ბუდეს იკეთებს ხეზე, მაისში დედალი 1-2 კვერცხს დებს. კრუხობა 6 კვირამდე გრძელდება. იკვებება მღრღნელებითა და წვრილ-წვრილი ფრინველებით. ჟორდანია რ., ქართული საბჭოთა ენციკლოპედია, ტ. 7, თბ., 1984. — გვ. 239.
სტეფანე ბატორი

სტეფანე ბატორი (პოლ. Stefan Batory, უნგრ. Báthory István, ლიეტ. Steponas Batoras, რუმ. Ştefan Báthory, რუს. Стефан Баторий) (27 სექტემბერი 1533 – 12 დეკემბერი 1586) — უნგრელი დიდებული, ტრანსილვანიის თავადი (1571-1581), პოლონეთის მეფე (1776-1586) და ლიტვის დიდი მთავარი (1776-1586) ანა იაგელონთან ერთად. ის იყო ბატორის საგვარეულოს სომლიოს შტოს წარმომადგენელი. ბევრი ისტორიკოსი მიიჩნევს მას, როგორც პოლონეთის არჩეულ მეფეთაგან ყველაზე სახელოვან მმართველს. რუსეთ-ლიტვის ომი Jerzy Besala; Agnieszka Biedrzycka (2004–2005). „Stefan Batory“. Polski Słownik Biograficzny (Polish). XLIII. (პოლონური) Stephen Báthory's szkofia in the National Museum in Kraków [1][მკვდარი ბმული].